Аднак блаславенне трэба выконваць. Прыйшла я ў Нацыянальную бібліятэку Беларусі, прагледзела картатэку — а літаратуры па званах амаль і няма: можа, хіба пару артыкулаў. Тэма ж лічылася забароненай да пачатку 1990-х. Перачытала ўсё, што было, і месяцы за два напісала свой першы артыкул “Звані, мой звон, звані”. Пісалася цяжка, але атрымалася ад душы. Ізноў пытаю ў настаяцеля: “Куды адправіць?” “Ва ўсе газеты і часопісы Беларусі”, — быў адказ. Гэтак і зрабіла.